Imtella' Ġunju 25, 2020 - Aġġornata 25 Ta' Ġunju, 2020 12:16pm Raġel li għandu kumpanija żgħira tat-tħaffir tal-minjieri sar miljunarju mil-lejl għan-nhar, hekk kif sab l-ikbar żewġ ġebliet prezzjużi li qatt instabu fit-Tanżanija. Saniniu Laizer qala' $3.4 miljun wara li biegħ il-ħaġriet lill-ministeru inkarigat mill-minjieri. L-ikbar ħaġra ta' din ix-xorta li qatt instabet fil-pajjiż kienet tiżen 3.3 kilogrammi, waqt li l-ħaġar li sab Laizer bejniethom għandhom toqol ta' 15-il kilogramma Laizer, li għandu 52 sena, huwa miżżewweġ lil 4 nisa u għandu 'l fuq minn 30 wild. Wara dan il-bejgħ, huwa qal lill-midja li beħsiebu joqtol baqra u jagħmel festin kbir b'ċelebrazzjoni, iżda mhux biss. Huwa impenja ruħu wkoll li jibni kumpless tax-xiri kif ukoll skola fil-komunità Simajiro li jgħix fiha, fejn qal li bħalissa hemm ħafna nies fqar li ma jaffordjawx jibgħatu lil uliedhom l-iskola.